Endel Härm

Endel Härm (7. september 1923 Viljandi – 19. mai 1996 Viljandi) oli eesti kunstnik.Endel Härm. Viljandi maal

Ta lõpetas 1943. aastal Viljandi 2. Gümnaasiumi.

Teise maailmasõja ajal mobiliseeriti Endel Härm Saksa sõjaväkke, sõdis soomepoisina ning jõudis 1944. aastal Kehra õppelaagrisse. 1944. aasta septembris sattus ta Nõukogude sõjaväe kätte vangi.

Pärast vangist vabanemist 1946. aastal läks ta õppima Tallinna Riiklikku Tarbekunsti Instituuti, mille lõpetas teatridekoraatorina. Teatrisse ta siiski tööle ei läinud, vaid tegutses koos abikaasa Lilianiga aastaid kaubandusgraafikuna. Lisaks reklaamplakatite ja pakendite kujundamisele illustreeris ta mõne lasteraamatu ning maalis loodusvaateid.

Isiklikku
Tema isa oli Ugala teatri majandusjuht Oskar Härm, isa vend oli orkestrant ja tšellist August Härm ning ema vend oli tõlkija ja luuletaja Voldemar Metsamärt.

Tema abikaasa oli tarbegraafik ja raamatukunstnik Lilian Härm, kellega nad kolisid 1974. aastal taas elama Viljandisse. Neil on kaks poega, kellest üks, Hanno Härm, on samuti kunstnik.Helgi Kaldma. Härmad tähistavad oma juubelit suure näitusega. Sakala, 22. august 2002

 Viited 

Välislingid
Haud Viljandi vanal kalmistul

Kategooria:Eesti tarbekunstnikud
Kategooria:Eesti illustraatorid
Kategooria:Viljandi maakonna kunstnikud
Kategooria:Viljandi Maagümnaasiumi vilistlased
Kategooria:Soomepoisid
Kategooria:Viljandi vanale kalmistule maetud
Kategooria:Sündinud 1923
Kategooria:Surnud 1996